გვამიში დუდი

ანუსი (მარგალური: გვამიში დუდი ვარდა უკახალენი ჭჷშ ხვერე;ინგლისურ-ქართული ბიოლოგიური ლექსიკონი  — რგვალი, მარწკინდი) — ოჭკომალიშ მარცუაფალი ტრაქტიშ ბოლოს რინელი რხვილი, ნამუშ მეშქაშალათ მუთმოხვადჷ გიმნაველიშ? გიმოღალა. თიშ ქიმინჯალას აკონტროლენს ჟირი სფინქტერი: გალენი დო დინოხოლენი. დეფეკაციაშ აქტიშ მოხ, ანუსი ირო ფორილი რე.ანუსი — სამედიცინო ტერმინოლოგიის განმარტებითი ლექსიკონი გიმნაველი დო რსინი ორგანიზმიშე ჭჷეფიშჷთ ანუსიშე გიმიღალუაფჷ — თენა რე ანუსიშ ბიოლოგიური დოშანაფა. ბონი ჭჷშ აკმანჭირალი ფუნქციაშ ჭყოლოფუათ (ჰიდრავლიკური მექანიზმი, თაშნეშე ჰემოროიდული სტრუქტურა აქტიურო ოკათჷ აირეფიშ დო დინოხიშ შეკებელო, ბონი ჭჷშ აკმანჭირალი ფუნქციაშ ჰერმეტიზაციას) ადამიერს შეულებუ დარეგულირას დეფეკაციაშ პროცესი. თიშ უკული, მუთ ფეკალიეფი გინმურს ანალურ არხშა თ.ჯ. ანალური სფინქტერეფიშ მელუშუაშ ხარჯიშა მუთმოხვადჷ თინეფიშ ბონი ჭჷშე გალე გიმოღალა. 

ბონ ჭჷს, ანუსიშ მუკე-მუკე ანდა ინფექციაშ გჷნმაღალარი ბაქტერია ხე, თეშენ საპონით დო ტიბუ წყარით ანუსიშ შხირი ხვარჭალუა შანულამი დო უციო რე. მორო თით ხოლო გიბთოლწონათ ოკო, ნამჷ-და ანუსიშ მუკი-მუკი კანი ძალამ ბატა დო მაგინაფუ რე, თეშენ ლექინას იღერზელჷ — იჭყაფუ ხვატაფი, ჭუალა დო თ.უ. თეჯგურა შვანს უციო რე ორთაშობური ზეთიშ გჷმორინაფა, ნამუთ დალიბარენს დო დალამენს კანს. ანუსიშ გაღერზელაფა შილებე ანდა ფაქტორქ გჷმიჭანუასჷნ.

გინმატახუ ხანიშ დოჭყაფაშე ანუსიშ მუკი-მუკე თომა ეშულაშ იჭყანს. ადამიერეფი, ნამუეფჷთ თინეფიშ უმუშო დუდს უმოსი კომფორტულო გჷნაფენან, შხვადოშხვა მეშქაშალეფით ობურჯჷნა ვაკორნებულჷ თომას. გოფაჩლი მეთოდი — ოხოკალი მეშქაშალეფიშ გჷმორინაფა რე, მარა პროცესი შხირ შვანს კანიშ გაღერზელაფას იჭანუანს, თეშ დუდშე იოჩილითაფარო ხოკუაშ თებაშე ხეთე უციო რე ნახოკა აბანს კანიშ დალამებერი კრემიშ დო ზეითუნიშ ზეთიშ სუმალა.

ანუსიშ გოფაჩილი ლახარეფი რე: ჰემოროი (ბუასილი), აბსცესი, ფისტულა, კიბო (ანალური), ხვატაფი.ანუსიშ ლახარეფი  უთხილუ ანალური სექსიშ ბორჯის, შილებე სქესობურივი რზათ გინმადვალუ ინფექციეფით დოინფიცირაფა, თეშენ უჯგუშ რე სპეციალურო ანალური სექსიშ მოჸოროფე ქომოლკოჩეფშო მოხუჯური პრეზერვატივეფიშ გჷმორინაფა.

თაშნეშე ქოძრით
 ანალური სექსი 

სქოლიო

კატეგორია:ადამიერიშ რსხული
კატეგორია:ოჭკომალიშ მარცუაფალი სისტემა